ཁ་བྱང་ལ༼ཨ་རི་དང་རྒྱ་ནག་གི་དམག་དོན་ཚད་ལེན་བྱང་བུ༽ཞེས་པའི་ཤོག་གྲངས༤༣༠ཅན་གྱི་སྙན་ཐོ་དེའི་ནང་དོན་གཙོ་བོར།ཨ་རི་དང་རྒྱ་ནག་གཉིས་ཀྱི་མཚོ་ཁུལ་དང་མཁའ་ཁུལ་གྱི་འཐབ་འཁྲུག་ནུས་ཤུགས།དེ་བཞིན་བར་སྣང་ཁམས་དང་།དྲྭ་རྒྱ།རྡུལ་ཕྲན་ནུས་ཤུགས་ལ་དཔྱད་དཔོག་བྱས་ཡོད་པ་དང་།སྙན་ཐོ་དེས་རྒྱ་ནག་གི་མཚོ་ཁའི་འགྲམ་ཐིག་ནས་སྤྱི་ལེ༡༦༠དང༤༣༠ཡོད་པའི་ཐེ་ཝན་དང་སི་པུར་ཊི་ལེ་གླིང་ཚོམ༼རྒྱ་ནག་གིས་དེར་ནན་ཧྲ་གླིང་ཚོམ་ཟེར༽གཉིས་དམག་དོན་གདོང་གཏུག་བྱུང་སྲིད་པའི་ས་ཁུལ་གྱི་དབང་དུ་བཏང་ནས་དཔྱད་དཔོག་བྱས་ཡོད་པ་མ་ཟད།ད་དུང་ཕྱི་ལོ༡༩༩༦དང་།༢༠༠༣།༢༠༡༠།༢༠༡༣བཅས་ལོ་བཞི་ཡི་མཁའ་ཁུལ་དང་།མཚོ་ཁ།བར་སྣང་ཁམས།དྲྭ་རྒྱ།རྡུལ་ཕྲན་ནུས་ཤུགས་སོགས་དམག་དོན་བྱ་འགུལ་ཁྱབ་ཁོངས༡༠ལ་གཞིགས་ནས་ཨ་རི་དང་རྒྱ་ནག་གི་དམག་དོན་ནུས་ཤུགས་ཀྱི་འཕེལ་རྒྱས་ཐད་ཞིབ་བཤེར་དང་དཔྱད་དཔོག་བྱས་འདུག